Kuang raya

Kuang raya, kuang, kuau, karuai atau keruai (nama saintifik: Argusianus argus) ialah spesies burung tanah besar dalam keluarga Phasianidae ditemukan di hutan-hutan Borneo, Sumatra, dan Semenanjung Malaysia di Asia Tenggara.

Burung ini merupakan spesies haiwan yang dilindungi di Malaysia dan memerlukan lesen pemburuan untuk memburunya.

Peristilahan 
Nama kuang () digunakan di Perak; nama kuau () digunakan di Negeri Sembilan, Johor, dan Tanah Tinggi Minangkabau di Sumatera Barat.

Nama karuai () dan keruai () digunakan di Brunei.

Ciri-ciri 
Badan burung kuang raya diselubungi bulu pelepah berwarna perang. Kepala dan lehernya berwarna biru, jambul dan tengkuknya berbulu hitam. Bahagian atas dadanya berwarna kemerahan.

Burung ini ganjil antara spesies burung Galliformes kerana ia tiada kelenjar selisik. Paruhnya tidak bergigi.

Bulu burung jantan dan betina 
Burung kuang raya jantan ialah antara burung kuang yang paling besar dengan panjang badan 160–200 sentimeter termasuk ekor 105–143 sm  dan dengan berat 2.04–2.72 kilogram Burung jantan dewasa mempunyai bulu-bulu ekor yang sangat panjang dan lebar serta bulu sayap panjang dihiasi tompok mata besar. Burung jantan muda mendapatkan bulu-bulu ini pada usia tiga tahun.

Badan kuang raya betina lebih kecil dan kusam dari kuang jantan, dengan ekor lebih pendek dan kurang tompok mata. Panjang seluruh badan kuang betina 72–76 sentimeter termasuk ekor 30–36 sm dengan berat antara 1.59–1.7 kilogram.

Tabiat

Pemakanan 
Ia makan di lantai hutan pada awal pagi dan petang.

Pembiakan 
Burung betina bertelur dua biji yang bercangkerang keras di dalam sarang yang dibinanya.

Rujukan

Pautan luar 
 http://images.google.com/images?svnum=10&hl=en&lr=&q=%22Argusianus+argus%22&btnG=Search

Kuang Raya
Kuang Raya